Source: http://jogikar.uni-miskolc.hu/informacios-es-mediajogi.
Timestamp: 2018-06-18 00:06:40
Document Index: 17588762

Matched Legal Cases: ['Bíróság ', 'bíróság ', 'Bíróság ', 'Bíróság ', 'bíróság ', 'Bíróság ']

Információs és médiajog I.
Információs és médiajog I. tantárgyból
Tárgykód: AJIMT273L3 és AJIMT273D3
Tárgyfelelős: Dr. Majtényi László egyetemi tanár
Tárgyfelelős intézet/tanszék:
Jogtörténeti és Jogelméleti Intézet/Információs és Médiajogi Tanszék
Tantárgy oktatója: Dr. Majtényi László egyetemi tanár
Óraszám: 12 óra
Tanegység célja:
A tárgy célja megismertetni a hallgatókkal a személyes adatok védelmének és a közérdekű adatok nyilvánosságának jogi alapjait, az adatvédelem és az információszabadság alapintézményeit, ezen jogterületek hazai szabályozását, a hatósági gyakorlatot és a
2018. május 25. napjától közvetlenül alkalmazandó Általános Adatvédelmi Rendelet mint Európai Uniós jogforrás főbb szabályait.
Az előadások időpontja és helye:
2017.11.10. napján 12:30 – 17:40 között a XVIII előadóban és
2017.12.01. napján 12:30 – 17:40 között XIX előadóban
Az előadások tematikája[1]:
Bemutatkozás, követelmények ismertetése.
Az alapjogvédelem és az információs jogok. Alapfogalmak.
Átlátható állam, átláthatatlan polgár.
Az információszabadság és az adatvédelem történelmi alapjai a felvilágosodásban.
A "közpénzek" problémája, az adóztatás joga.
Az információszabadság modern eszméi, az aktanyilvánosság.
Információszabadság és sajtószabadság.
Az univerzális nemzetközi egyezmények.
FOI törvények, az információszabadság helyzete ma Európában, az USÁ-ban és Kanadában. Az információs jogok védelmének fogalmi modelljei USA, Kanada, Németország, és Franciaország példáján.
A személyiségi jogok és az adatvédelem.
Az ember és a jogi személy személyiségének védelme.
Privacy és adatvédelem.
Az információs hatalommegosztás.
Az Európai Emberi Jogi Bíróság joggyakorlata, az OECD alapelvei, a határokon átnyúló adattovábbítás és a megfelelő védelmi szint követelménye.
Az Általános Adatvédelmi Rendelet 2018 májusától alkalmazandó és magyar Infotv. hatályos fogalmai, a jogszerű adatkezelés feltételei.
Az érzékeny vagy különleges adat problémái.
Az információs önrendelkezés további törvényi garanciái.
Az érintett jogai és a jogérvényesítés az Infotv. és az Általános Adatvédelmi Rendelet alapján.
Az Alkotmánybíróság a személyes adatok védelméről és az információszabadságról, a bírósági gyakorlat.
Az adatvédelmi nyilvántartás és a NAIH adatvédelmi hatáskörei.
Az adatvédelmi tisztviselő hatáskörei és feladatai. A bírói jogvédelem.
Az információs szabadságjogok és a magyarországi rendszerváltás.
Az információszabadság a magyar jogban.
Az információszabadság ára, társadalmi hasznai.
A NAIH mint az információszabadság védnöke.
A személyes adatok védelme és az információszabadság konfliktusa.
A közfeladatot ellátó személyek és a közszereplők problémája.
A tárgyat felvenni a Neptun-rendszerben történő regisztrációval, továbbá az elektronikus leckekönyvbe történő bejegyzéssel kell. Az előadások látogatása kötelező.
Az aláírás megszerzésének más feltétele nincs.
Tananyag, ajánlott irodalom:
Majtényi László, Bayer Judit: Információs és médiajog I. (2017 – nyomtatott kiadás folyamatban)
Az információs önrendelkezésről és az információszabadságról szóló 2011. évi CXII. törvény
Az előadásokon elhangzott további ismeretek
Vizsga: írásbeli kollokvium, amelynek értékelése ötfokozatú skálán (jeles, jó, közepes, elégséges, elégtelen) történik.
A vizsgára való felkészülést segítő ellenőrző kérdések
Az alapjogvédelem és az információs jogok. Alapfogalmak. Átlátható állam, átláthatatlan polgár.
Az információs jogok közös „filozófiája”, az információs hatalom megosztása.
A „nagy testvér” és a „kis testvérek”.
Az információszabadság és az adatvédelem történelmi alapjai a felvilágosodásban. A felvilágosult abszolutizmus. A "közpénzek" problémája, az adóztatás joga.
A magánélet, privacy, adatvédelem főbb területei, ezek viszonylagos határolatlansága.
A „nem tudás” jogának problémája.
A jog arra, hogy elfelejtsenek.
A privacy kritikusai, a közgazdasági és a feminista kritika.
A magánéletvédelem, az adatvédelem fejlődése - nemzetközi jogi háttér
Az Európai Emberi Jogi Bíróság jogesetei (ismertetni kell tudni jogeseteket).
Az Európai Bíróság a privacy védelmében
Médianyilvánosság és személyiségi jogok, jogesetek.
Az adatvédelmi szabályozás generációi
Az OECD adatvédelmi irányelvei
Az adatvédelem európai és magyarországi szabályozásának története.
Az EU Adatvédelmi rendeletének személyi és tárgyi hatálya
A személyes adatfogalma, a fogalom fejlődése.
A személyes adat abszolút és relatív fogalma. A fénykép problémája
Az információs önrendelkezési jog
Az adatfeldolgozás
Az adatalany hozzájárulása az adatkezeléshez
Hozzájárulás a fiatalkorúak adatainak kezeléséhez
Adatkezelések az érintettek hozzájárulásának hiányában
A különleges adatok fogalma
A különleges adatok jogszerű kezelése
Az érintett megismerési joga, helyesbítés, törlés
Az adatkezelés korlátozásához való jog, Az adathordozhatósághoz való jog
Az adatkezelő és az adatfeldolgozó viszonya
Az adatvédelmi incidens és bejelentése, a hatásvizsgálat
Magatartási kódexek, hatásvizsgálat
Az adattovábbítás harmadik országokba vagy nemzetközi szervezetek részére
A kötelező erejű vállalati szabályok
A jogszerű adattovábbítás
A felügyeleti hatóságok az EU-ban
A felügyeleti hatóságok hatáskörei, együttműködésük, kölcsönös segítségnyújtás, közös műveletek
Felelősség és kártérítés adatvédelmi ügyekben
A közigazgatási bírság kiszabása
Adatvédelem, tudományos, történelmi kutatás, levéltár, statisztika
Felelősség jogellenes adatkezelésért.
Az Alkotmánybíróság az információs önrendelkezésről
Az információs jogok aktív oldala az információszabadság
Az Európai Bíróság az információszabadságról és a közérdekű adatok megismeréséről (jogesetek)
Adatvédelmi, információszabadság törvények vagy kombinált adatvédelmi és információszabadság törvény
A közérdekű adat és a közérdekű adat nyilvánossága
A közérdekből nyilvános adat
Az Alkotmánybíróságnak információszabadságot megalapozó döntései
Az információszabadság jogosultjai
Az adatszolgáltatási kötelezettség és a költségtérítés információszabadság ügyekben
A hatósági jogérvényesítés információszabadság ügyekben
A bírósági jogérvényesítés információszabadság ügyekben
A döntést megalapozó, belső használatú iratok, adatok
A személyes adat és a közérdekű adat elhatárolása
Közérdekű adat - személyes adat - nyilvános adat – logikai, fogalmi elhatárolás
Információs jogok-kommunikációs jogok kapcsolat
A nyilvánosság és a titok a magyar jogban
Az információszabadság korlátai
Az üzleti titok
Banktitok, foglalkozási titkok
Ügyvédi, közjegyzői, orvosi, konzuli, lelkészi, gyónási titok
Statisztikai adat-közérdekű adat-személyes adat-egyedi adat-nyilvános adat
A közfeladat fogalma
Közfeladatot ellátó személy, közszereplők, hazai és nemzetközi jogesetek
Az adatalany bírósági jogérvényesítése, kártérítéshez való joga az adatvédelem területén
Közérdekű adat megismerésének bírósági kikényszerítése
A Nemzeti Adatvédelmi és Információszabadság Hatóság, jogállás
A Nemzeti Adatvédelmi és Információszabadság Hatóság, ombudsmani jellegű és vegyes hatáskörök
A Nemzeti Adatvédelmi és Információszabadság Hatóság eljárási jogosultságai ombudsmani hatáskörben
A titokfelügyeleti hatósági eljárás
A NAIH által indítható perek.
[1] A tematika az alkalmazandó jogszabály módosításokra tekintettel változhat!